**VJEŽBA PISANJA**

**Prepišite tekstove u zadana područja. Pazite na gramatiku i pravopis ( velika i mala slova, posebne znakove i razmake u tekstu).**

**CVRČAK I MRAVI**

Mravi su jednom sušili voće. Cvrčak zamoli da mu nešto malo daju, jer je strašno gladan. Oni mu odvratiše: „*Da si ljeti sebi zimnicu spremao, ne bi sada morao gladovati niti nas prositi.*” „*Ali nisam imao kada!*” odgovori on. „*Pa šta si radio*?” zapitaju ga mravi. „*Pjevao sam*,” odgovori on. „*Kako znate, moje je pjevanje potrebno da se ljudi uspavaju*.” „*Kad je tako*,” zaključe mravi, „ *ti idi k onima, koje si uspavljivao, neka te oni hrane.”*

**STADO U HRASTIK**

Pastir zatjerao svoje stado u jedan hrastik. Da bude stadu što više žira, skine kabanicu, ostavi je pod hrastom i popne se na hrast i stade tresti. Ovce su slatko jele žir, ali su izgrizle i kabanicu pastirevu. Razljućen, stade grditi ovce što su mu razderale kabanicu. „*Drugim ljudima dajete svoju vunu za odijelo*,“ reče on, „*a meni, koji sam vas tako lijepo pogostio, nezahvalno razderaste kabanicu.*“